Kampung Gelang Chinchin

**Kampung Bukit Gelang Chinchin** atau **Kampung Gelang Chinchin** adalah sebuah kawasan berkampungan yang terletak dalam daerah Segamat, Johor, Malaysia. Kampung Gelang Chinchin mempunyai sebuah masjid, tanah perkuburan, sekolah kebangsaan rendah dan sekolah agama serta berlokasi bersebelahan dengan beberapa kampung lain seperti Kampung Pauh, Kampung Sepinang dan Kampung Moring.

## Sejarah
Kini, Kampung Gelang Chinchin mempunyai kekurangan sumber akedemik yang menerangkan asal usulnya dengan terperinci, walau bagainamanapun Kampung Gelang Chinchin kemungkinan besar melalui proses yang sama seperti yang pembentukan kampung yang lain, bermula dengan transisi dari kaum nomadik kepada pemburu-pengumpul. Setakat kini, hanya cerita dongeng beredar. 

Antara perkara yang diketahui secara fakta tentang kampung ini ialah bahawa ia ditubuhkan sejak abad ke-18 berdasarkan batu nisan tempatan yang dibuat dengan batu granit dan bahawa ia dibangunkan pada abad ke-19 secara komersial dalam hasil pertanian. 

Mengenai namanya, terdapat beberapa cerita dongeng bertema putera-puteri yang usaha menerangkannya.

### Kisah am
Dalam kisah am tempatan, seorang ***pemuda*** kagum dengan perwatakan dan kecantikan seorang ***puteri***. Maka dengan rendah hati pemuda itu melamar puteri dan sebagai menguji kesungguhan pemuda itu, dia menyuruh pemuda itu menembak gelang cincin emas yang dipakai oleh puteri dari suatu bukit. Pemuda dengan busurnya dapat berjaya melepaskan anak panah tepat ke dalam gelang yang dipegang oleh Puteri. Kerana Puteri itu tidak percaya dengan kehebatan Pemuda itu, dia mencabar Pemuda itu lagi sekali dengan menembak suatu butir kecil yang dipegang oleh Puteri. Tetapi perkara yang sama berlaku.  

Disebabkan terikat dengan janji, Pemuda itu berkahwin dengan Puteri dan sebagai mengenang tempat bersejarah itu, bukit itu dinamakan *Bukit Gelang Chinchin* yang kini *Kampung Gelang Chinchin*.

### Kisah Puteri Embun
Kisah ini berfokus kepada seorang puteri bernama ***Puteri Embun***, yang tinggal di Kampung Bumbun. Kecantikan dia menarik ramai lelaki. Antara lelaki-lelaki yang terpikat dengan kecantikannya termasuk seorang *[[panglima]]*. Panglima menggunakan pelbagai cara untuk memikat Puteri Embun, namun setiap percubaan daripada panglima ditolaki oleh Puteri Embun. Terpengaruh dengan penolakan percubaan-cubaan tersebut, panglima melarikan Puteri Embun ke kawasan bukit berbatu yang sangat cantik. Suasana menjadi kecoh, gelang dan cincin Puteri Embun terjatuh. Peristiwa keciciran cincin puteri dikatakan sebab Kampung Gelang Chinchin dipanggil begitu.

### Kisah Puteri Santan Bertapis
Kisah ini agak serupa dengan kisah Puteri Embun. Seorang puteri bernama ***Puteri Santan Bertapis*** kehilangan cincin berharganya dan pergi ke Bukit Gelang Chinchin untuk mencarinya. Kecewa dengan kehilangan itu, dia menangis apabila mendapati hanya **pinang anaknya''<nowiki/>'. Detik penuh emosi ini menyebabkan beliau menamakan lokasi tersebut Gelang Chinchin sebagai mengenangi gelang cincin kesayangnya.

== Lirik lagu rasmi ==
Kampung Gelang Chinchin mempunyai lagu sendirinya yang bertajuk "''Muafakat Menjulang Kecemerlangan''"**.*' Lagu tersebut dimuat naik kepada [[YouTube]] pada 6 Ogos 2017.<poem>
*Bumi indah, bumi bertuah*
*Tempat lahir anak sejati*
*Terpahat hati, jantung berdetik*
*Desa tercinta ada di sini*

*Indahnya puteri, putera terpana*
*Menolak rasa dicabarnya dia*
*Dari situ, kisah bermula*
*Menjadi ilham pada yang tua*

*Dari situ, kisah bermula*
*Menjadi ilham pada yang tua*

*Bumi indah, bumi bertuah*
*Tempat lahir anak sejati*
*Terpahat hati, jantung berdetik*
*Desa tercinta ada di sini*

*Indahnya puteri, putera terpana*
*Menolak rasa dicabarnya dia*
*Dari situ, kisah bermula*
*Menjadi ilham pada yang tua*

*Dari situ, kisah bermula*
*Menjadi ilham pada yang tua*

*Muafakat hidup didesa kita*
*Muafakat bersama menjadi berkat*
*Tua dan muda, hidup ceria*
*Moga didesa hidup rahmat*

*Tua dan muda, hidup ceria*
*Moga didesa hidup rahmat*

*Muafakat menjulang kecemerlangan*
*Muafakat menjulang kecemerlangan*
*Muafakat menjulang kecemerlangan* </poem>

== Rujukan ==
<references />
*Lirik Muafakat Menjulang Kecemerlangan -'' https://www.youtube.com/watch?v=3xie82QQ75w

__FORCETOC__
__INDEX__
__NOEDITSECTION__